קרב פרי גן

קרב פרי גן התרחש ב-7 באוקטובר 2023, במסגרת מתקפת הפתע על ישראל. במהלך הקרב הסתערו מחבלים המשתייכים לארגון הטרור חמאס על מושב פרי גן הסמוך לדרום רצועת עזה, במטרה לבצע טבח בתושבי המושב ולחטוף מהם לרצועת עזה. 11 מחברי כיתת הכוננות של המושב שלומית הסמוך הוקפצו למקום, ניהלו קרב עם המחבלים והצליחו לבלום אותם. ארבעה מחברי הכיתה נהרגו בקרבות וארבעה נפצעו.

רקע

מהלך הקרב 
המחבלים התקרבו לביתו של רס"ב בדימוס יונתן בן נעים, שירה בדלת להרחיקם. בתגובה המחבלים הקיפו את הבית וירו לכיוונו מכל עבר, וכשהסתגרו יונתן ובני ביתו בממ"ד, אף פתחו חמ"ל בתוך הבית שמשם הוציאו חוליות בניסיון לטבוח בתושבי המושב.

בנו של יונתן פרסם מתוך הממ"ד בקבוצות הווצאפ בהן הוא חבר את מיקומם, והדבר הביא להקפצתם של 11 מחברי כיתת הכוננות של המושב השכן שלומית, כולל הרבש"ץ של המושב, שפתחו בקרב יריות עם המחבלים אשר הציל את תושבי המושב מטבח, מאחר שרוב חברי כיתת הכוננות של פרי גן לא היו נוכחים במושב באותה שבת מסיבות שונות. בשלב הראשון הגיעו 3 מחברי כיתת הכוננות של שלומית, משום שלא הבינו את היקף המתקפה. לאחר שחלקם נפצעו בקרב עם המחבלים וביקשו תגבורת, הגיעו עוד מחברי כיתת הכוננות של שלומית לפרי גן וחברו אליהם. המחבלים היו מצוידים ברובי סער ואף ברימונים ומטענים שאותם הטילו על חברי כיתת הכוננות. כתוצאה מהקרבות הקשים, שארכו כ-5 שעות, נהרגו 4 מחברי כיתת הכוננות ו-4 נפצעו.

הערות שוליים 

מתקפת הפתע על ישראל (2023)
חמאס: פיגועים
מלחמת חרבות ברזל: קרבות
חבל שלום